Osebe z dejavnostjo morajo poslovati s Finančno upravo RS preko portala eDavki. Podjetniki morajo vse potrebne obračune in dokumente predložiti izključno elektronsko preko portala eDavki.
Pred prvo uporabo portala eDavki je obvezna registracija, za kar potrebujejo osebe z dejavnostjo kvalificirano digitalno potrdilo. Izberete lahko eno izmed štirih kvalificiranih digitalnih potrdil
- SIGOV-CA ali SIGEN-CA (Ministrstvo za javno upravo; cenik)
- POŠTACA (Pošta Slovenije, d. o. o.)
- AC-NLB (Nova Ljubljanska banka, d. d.)
- HALCOM CA FO (Halcom, d. d.)
*(SIGEN-CA je za fizične osebe brezplačna). Preverite pa lahko tudi če z digitalnim potrdilom že razpolagate (običajno zaradi potreb komunikacije s spletno banko).
Za dostop do portala eDavki potrebujete tudi ustrezno pooblastilo. Pooblastila eDavkov najdete na naslednjem spletnem naslovu: https://edavki.durs.si/openportal/Pages/Mandates/MandatingForms.aspx
Če bo vse potrebne dokumente za vas oddajalo računovodstvo, vam bomo mi pred začetkom sodelovanja pripravili vsa potrebna pooblastila za oddajo vseh potrebnih dokumentov.